



**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - proiect**

**din 26 IUNIE 2017**

Ca urmare a solicitării de emitere a acordului de mediu adresată de SC TERAPLAST SA,din municipiul Bistriţa, localitatea componentă Sărata, DN 15A, km 45+500, judeţul Bistriţa-Năsăud, pentru proiectul *“Desfiinţare construcţii C.F. 51432”, în Bistriţa, str. Cetăţii, nr. 3, judeţul Bistriţa-Năsăud,* propus a fi amplasat în municipiul Bistriţa, Drumul Cetăţii, nr. 3, nregistrată la APM Bistriţa-Năsăud sub nr. 4041/7.04.2017 ultima completare sub nr. 7162/22.06.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *28.06.2017*, că proiectul: *“Desfiinţare construcţii C.F. 51432”, în Bistriţa, str. Cetăţii, nr. 3, judeţul Bistriţa-Năsăud,* propus a fi amplasat în municipiul Bistriţa, Drumul Cetăţii, nr. 3, nregistrată la APM Bistriţa-Năsăud sub nr. 4041/7.04.2017, judeţul Bistriţa-Năsăud, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) *proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 13, lit. a) - orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;*

*b) FABRICA DE TERACOTĂ este unitate aflată sub incidenţa Directivei IPPC, încadrată conform Anexei nr. 1 a OUG nr. 152/2005 la punctul 3.5* - *instalaţii pentru fabricarea produselor ceramice prin ardere, în special a ţiglelor, a cărămizilor refractare, a dalelor, a plăcilor de gresie sau de faianţă cu o capacitate a cuptoarelor mai mare de 4 m3 şi cu o densitate stabilită pentru fiecare cuptor mai mare de 300 kg/m3,*

*Cod CAEN 2640 - fabricarea cărămizilor, ţiglelor şi altor produse pentru construcţii din argilă arsă (rev 2 - 2332) - din municipiul* *Bistriţa, str. Drumul Cetăţii, fn*, *jud. Bistriţa-Năsăud*,

*şi conform Anexei 1 din Legea nr. 278/2013 privind emisiile industriale la punctul 3.5* - *fabricarea produselor de ceramică prin ardere, în special ţiglelor, cărămizi, cărămizi refractare, plăci ceramice – gresie, faianţă, obiecte din ceramică sau porţelan cu o capacitate de producţie de peste 75 de tone pe zi şi/sau cu o capacitate a cuptorului de peste 4 m3 şi cu o densitate pe cuptor de peste 300 kg/m3;*

*SC TERAPLAST SA a fost autorizată din punct de vedere al protecţiei mediului prin AUTORIZAŢIA INTEGRATĂ DE MEDIU Nr. 94 - NV 6 din 30.10.2007 (Actualizare a AIM nr. 14-NV 6 din 22.05.2006), transferată către**SC TERACOTA BISTRITA SRL prin decizia nr. 2 AIM din 31.01.2012, emisă de către ARPM CLUJ-NAPOCA.*

*SC TERACOTA BISTRITA SRL prin lichidatorul judiciar SCP CONSULT MANAGEMENT UV IPURL Bistriţa, a notificat APM Bistriţa-Năsăud prin adresa nr. 640/11.01.2013, înregistrată sub nr. 324/14.01.2013, cu privire la încetarea activităţii începând cu data de 18.01.2013.*

*APM Bistriţa-Năsăud prin adresa nr. 4219/26.04.2013 a stabilit obligaţii de mediu la încetarea activităţii, pentru SC TERACOTA BISTRITA SRL.*

*Prin adresa lichidatorul judiciar SCP CONSULT MANAGEMENT UV IPURL Bistriţa nr. 874/13.05.2013 înregistrată la APM Bistriţa-Năsăud sub nr. 4551/13.05.2015, lichidatorul judiciar SCP CONSULT MANAGEMENT UV IPURL Bistriţa comunică faptul că începând cu 28.02.2013 fabrica (teren, construcţii, utilaje) a reintrat în patrimoniul SC TERAPLAST SA, fapt confirmat şi de SC TERAPLAST SA prin adresa nr. 376073/4.06.2015 înregistrată la APM Bistriţa-Năsăud sub nr.5998/4.06.2015.*

*Prin Protocolul nr. 343410/23.07.2013, încheiat între SC TERAPLAST SA şi SC TERACOTA BISTRITA SRL prin lichidatorul judiciar, societăţile îşi departajează sarcinile şi măsurile stabilite de APM Bistriţa-Năsăud prin adresa nr. 4219/26.04.2013 de stabilire a obligaţiilor de mediu la încetarea activităţii.*

*Proiectul este amplasat pe un teren cu o suprafaţa de 15513 m2, din care:*

*- suprafaţa construită = 9323 m2 formată din hala de fabricare teracotă şi spaţiu de depozitare granule de polipropilenă şi polietilenă utilizate de titular pe amplasamentul din Sărata;*

*- suprafeţe betonate = 6524 m2*

*- datorită faptului ca producţia de elemente de teracota a fost întrerupta iar spaţiile nu si-au găsit o alta utilitate, clădirile s-au deteriorat, încep sa prezinte în anumite zone pericol de prăbuşire (în zonele cu învelitoare deteriorată şi cu infiltraţii de apă) prezintă o imagine nepotrivita la nivelul oraşului,*

*c) prin proiect se propun:*

*- în**Etapa 1 - desfiinţarea clădirilor se va face începând cu utilajele din interior şi toate celelalte elemente metalice (mobilier, tâmplării, pereţi de compartimentare) care vor fi preluate de firme specializate în comercializare de deşeuri;*

*- în Etapa 2 - demolarea elementelor de zidărie şi beton armat care se vor concasa şi folosi la alte construcţii;*

*- dezafectarea utilajelor existente în vederea valorificării ca şi utilaje (cele viabile) sau ca şi deşeuri cele depăşite din punct de vedere tehnologic;*

*- elementele metalice, cele de sticlă şi din PVC se vor colecta separat şi vor fi preluate de firme specializate de reciclare.*

*- elementele de cărămidă şi cele din beton, platformele betonate se vor demola şi concasa la faţa locului urmând sa fie comercializate ca şi materiale pentru umpluturi şi terasamente.*

*- bazinele decantoare sunt realizate şi ele din beton armat şi se vor demola şi concasa la faţa locului urmând să fie comercializate ca şi materiale pentru umpluturi şi terasamente; gropile rezultate în urma demolării se vor umple cu betonul concasat de pe amplasament;*

*c) în zonă se desfăşoară activităţi industriale, dar efectul cumulativ al acestora nu este semnificativ;*

*d) proiectul este situat în afara zonelor sau ariilor în care standardele de calitate ale mediului, stabilite de legislaţie, au fost depăşite;*

*e) proiectul nu este situat în arie dens populată;*

*f) proiectul este situat în afara ariilor naturale protejate, a zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*g) la faza de realizare a proiectului rezultă deşeuri de construcție, care vor fi valorificate prin agenţi economici autorizaţi şi deşeuri de tip menajer, care vor fi predate operatorului de salubritate din zonă;*

*h)prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă;*

*i) din analiza listei de control pentru etapa de încadrare* *privind evaluarea impactului asupra mediului, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*j) anunţurile publice privind depunerea solicitării de emitere a acordului de mediu şi a etapei de încadrare au fost mediatizate prin afişare la sediul Primăriei Bistrița, prin publicare în presa locală şi afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/contestaţii/comentarii din partea publicului interesat pe parcursul procedurii de emitere a actului de reglementare.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

1. *proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr. 49/2011, cu modificările şi completările ulterioare.*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu.*

*3. Deşeurile menajere vor fi transportate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.*

*4. Se interzice depozitarea necontrolată a deşeurilor (direct pe sol, etc.) ca şi incinerarea lor.*

*5. Autovehiculele şi utilajele folosite vor respecta normele şi prevederile privind emisiile de noxe şi de zgomot. Mijloacele de transport şi utilajele folosite vor fi întreţinute corespunzător, pentru a se evita emisiile de noxe în atmosferă şi scurgerile accidentale de carburanţi şi lubrifianţi.*

*6. Nu se vor executa lucrări de reparaţii a motoarelor, schimbarea uleiului de motor şi hidraulic, alimentare cu carburanţi în zona de implementare a proiectului. Aceste operațiuni se vor efectua numai pe amplasamente autorizate.*

*7.* *La transportul materialelor şi pentru realizarea lucrărilor propuse se vor folosi numai căile de acces şi drumurile existente. Este strict interzisă traversarea cu mijloace auto a cursurilor de apă direct prin albie.*

*8. Se interzice accesul de pe amplasament pe drumurile publice cu utilaje, maşini de transport necurăţate.*

*9. Se vor lua toate măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

*- evitarea depozitării necontrolate a materialelor folosite şi a deşeurilor rezultate;*

*- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*10. Suprafaţa de teren ocupată temporar pe perioada executării lucrărilor trebuie limitată la strictul necesar şi va fi adusă la starea iniţială după terminarea lucrărilor.*

*11. La stabilirea programului de lucru şi de transport a materialelor necesare se vor lua măsuri de diminuare la minim a potenţialului disconfort creat locuitorilor sau obiectivelor de interes public.*

*12. Se vor lua măsurile necesare pentru prevenirea degajării şi împrăştierii prafului (instalare barieră de protecţie, umectări ş.a.).*

*13. Amenajarea corespunzătoare a organizării de şantier în ceea ce priveşte utilităţile (apă, electricitate, dotarea cu grup sanitar ecologic, colectarea apei uzate menajere, după caz) şi depozitarea materialelor periculoase şi inflamabile conform legislaţiei în vigoare.*

*14. La terminarea lucrărilor se va dezafecta zona organizării de şantier, se vor îndepărta atât materialele rămase neutilizate cât şi deşeurile rezultate în timpul lucrărilor, iar suprafeţele de teren afectate de lucrările de execuţie şi care nu fac obiectul proiectului, vor fi aduse la starea iniţială.*

*15. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*16. La finalizarea investiţiei, titularul va notifica Agenţia pentru Protecţia Mediului Bistriţa-Năsăud pentru verificarea conformării cu actul de reglementare.*

**Prezentul act de reglementare este valabil pe toată perioada punerii în aplicare a proiectului, dacă nu se produc modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului acord de mediu se sancţionează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de HG 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr.554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU

AVIZE, ACORDURI, AUTORIZAŢII,

biolog-chimist Sever Ioan ROMAN

ing. Marinela Suciu

Întocmit,

ing. Livia Puşcaş